‘খালেদা জিয়ার শারীরিক অবস্থা আগের চেয়ে বেশি অবনতি হয়েছে’
বিএনপি চেয়ারপারসন খালেদা জিয়ার শারীরিক অবস্থা আগের চেয় আরও বেশি অবনতি হয়েছে বলে অভিযোগ করেছেন তার বোন সেলিমা ইসলাম।  সেদিন তো তার ফাস্টিং বললাম ১৫ আজকে ১৮। তিনি হাত সোজা করতে পারছে না।  







রোববার বঙ্গবন্ধু শেখ মুজিব মেডিক্যাল বিশ্ববিদ্যালয় (বিএসএমএমইউ) হাসপাতালে চিকিৎসাধীন বিএনপি চেয়ারপারসন কারাবন্দি খালেদা জিয়ার সঙ্গে সাক্ষাৎ শেষে তিনি সাংবাদিকদের এ কথা বলেন।




সেলিমা ইসলাম বলেন, তার হাত বাঁকা হয়ে গেছে। হাতের আঙুল বাঁকা হয়ে গেছে, খুবই খারাপ অবস্থা এবং দুই হাঁটু অপারেশন করা হয়েছে। হাঁটুতেও ব্যথা, হাঁটু ফুলে গেছে। তিনি পা ফেলতে পারছে না। 
তিনি বলেন, সরকার তাকে জামিন না দিয়ে মৃত্যুর দিকে ঠেলে দিচ্ছে। তার যে চিকিৎসা দরকার এখানে সে চিকিৎসা হচ্ছে না। চিকিৎসা না হলে তিনি কেমনে বাঁচবেন?
এর আগে বিকাল তিনটায় খালেদার স্বজনরা হাসপাতালে প্রবেশ করেন।
স্বজনদের মধ্যে রয়েছেন খালেদা জিয়ার বোন সেলিমা ইসলাম, ছেলে আরাফাত রহমান কোকোর স্ত্রী শর্মিলী রহমান সিঁথি, কোকোর ছোট মেয়ে জাহিয়া রহমান, খালেদা জিয়ার নাতি সামিন ইসলাম, রাখীন ইসলাম, নাতনি আরিফা ইসলাম।
জামিনের ব্যাপারে খালেদার সঙ্গে স্বজনদের কোনো কথা হয়েছে কিনা সাংবাদিকদের এমন প্রশ্নের জবাবে সেলিমা ইসলাম বলেন, সেদিন তো জামিন দিল না এ বিষয়ে খালেদা জিয়া কোনো কথা বলেননি।
তিনি আরও বলেন, খালেদা জিয়ার কথা বলতে কষ্ট হচ্ছে, কিছু খাচ্ছেন না এবং খেলেও তা বমি করে ফেলে দিচ্ছেন। চিকিৎসকরা আজকে বোধ হয় এসেছিলেন। তারা ওষুধ দিয়েছেন কিন্তু সে ওষুধে তার কাজ হচ্ছে না। তার উন্নত চিকিৎসার দরকার।
খাদেলা জিয়ার সঙ্গে দেখা করতে সহজে অনুমতি পান না জানিয়ে সেলিমা ইসলাম বলেন, আমরা তো পারমিশন পাই না, আজকে একমাস হলো অনেক বলার পরে আমরা দেখা করার অনুমতি পেলাম। আমরা কাছে আসলে তার তো একটু ভালো লাগে। কিন্তু আমরা যে দেখতে আসব সেই পারমিশন তারা দিচ্ছে না। একমাস দেড়মাস হয়ে যায় কোনো পারমিশন দেয় না।

বিএনপি চেয়ারপারসন খালেদা জিয়ার শারীরিক অবস্থা আগের চেয় আরও বেশি অবনতি হয়েছে বলে অভিযোগ করেছেন তার বোন সেলিমা ইসলাম। সেদিন তো তার ফাস্টিং বললাম ১৫ আজকে ১৮। তিনি হাত সোজা করতে পারছে না।